Author: koki
Company: Abyss Studios, Ltd.

Vyhodnotenie medzirezortného pripomienkového konania

Návrh zákona, ktorým sa mení zákon Národnej rady Slovenskej republiky č. 198/1994 Z. z. o Vojenskom spravodajstve v znení neskorších predpisov a o zmene a doplnení niektorých zákonov 

Spôsob pripomienkového konania |
Počet vznesených pripomienok, z toho zásadných | 24  / 1
Počet vyhodnotených pripomienok | 24
Počet akceptovaných pripomienok, z toho zásadných | 17  / 0
Počet čiastočne akceptovaných pripomienok, z toho zásadných | 3  / 1
Počet neakceptovaných pripomienok, z toho zásadných | 4  / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo spravodlivosti Slovenskej republiky | 1 (1o,0z) | | |
2 . | Ministerstvo vnútra Slovenskej republiky | 2 (2o,0z) | | |
3 . | Ministerstvo financií Slovenskej republiky | 2 (2o,0z) | | |
4 . | Ministerstvo kultúry Slovenskej republiky | | | x |
5 . | Ministerstvo hospodárstva Slovenskej republiky | | | x |
6 . | Ministerstvo dopravy, výstavby a regionálneho rozvoja Slovenskej republiky | 2 (2o,0z) | | |
7 . | Ministerstvo pôdohospodárstva a rozvoja vidieka Slovenskej republiky | | | x |
8 . | Ministerstvo obrany Slovenskej republiky | | | | x
9 . | Ministerstvo zahraničných vecí Slovenskej republiky | 1 (1o,0z) | | |
10 . | Ministerstvo práce, sociálnych vecí a rodiny Slovenskej republiky | 3 (3o,0z) | | |
11 . | Ministerstvo životného prostredia Slovenskej republiky | | | x |
12 . | Ministerstvo školstva, vedy, výskumu a športu Slovenskej republiky | 2 (2o,0z) | | |
13 . | Ministerstvo zdravotníctva Slovenskej republiky | | | x |
14 . | Úrad vlády Slovenskej republiky | 1 (1o,0z) | | |
15 . | Protimonopolný úrad Slovenskej republiky | | | x |
16 . | Štatistický úrad Slovenskej republiky | | | | x
17 . | Úrad geodézie, kartografie a katastra Slovenskej republiky | | | x |
18 . | Úrad jadrového dozoru Slovenskej republiky | | | x |
19 . | Úrad pre normalizáciu, metrológiu a skúšobníctvo Slovenskej republiky | | | x |
20 . | Úrad pre verejné obstarávanie | | | x |
21 . | Úrad priemyselného vlastníctva Slovenskej republiky | 1 (1o,0z) | | |
22 . | Správa štátnych hmotných rezerv Slovenskej republiky | | | x |
23 . | Národný bezpečnostný úrad | 3 (3o,0z) | | |
24 . | Národná banka Slovenska | | | x |
25 . | Podpredseda vlády SR pre ľudské práva a národnostné menšiny | | | | x
26 . | Odbor aproximácie práva sekcie vládnej legislatívy Úradu vlády SR | 2 (2o,0z) | | x |
27 . | Najvyšší kontrolný úrad Slovenskej republiky | | | x |
28 . | Najvyšší súd Slovenskej republiky | | | x |
29 . | Generálna prokuratúra Slovenskej republiky | | | x |
30 . | Konfederácia odborových zväzov Slovenskej republiky | | | | x
31 . | Asociácia zamestnávateľských zväzov a združení Slovenskej republiky | | | x |
32 . | Ústavný súd Slovenskej republiky | | | | x
33 . | Úrad pre reguláciu sieťových odvetví | | | | x
34 . | Kancelária prezidenta Slovenskej republiky | 2 (1o,1z) | | |
35 . | Úrad na ochranu osobných údajov Slovenskej republiky | | | | x
36 . | Verejný ochranca práv | | | | x
37 . | Republiková únia zamestnávateľov | | | | x
38 . | Centrum pre medzinárodnoprávnu ochranu detí a mládeže | | | | x
39 . | Ústredie práce, sociálnych vecí a rodiny | | | | x
40 . | Združenie miest a obcí Slovenska | | | x |
41 . | Vojenská kancelária prezidenta SR | | | | x
42 . | Združenie žien v Armáde Slovenskej republiky | | | | x
43 . | Slovenský odborový zväz zamestnancov obrany | | | | x
44 . | Kancelária Národnej rady Slovenskej republiky | | | | x
45 . | Európske spotrebiteľské centrum | | | | x
46 . | Zväz vojakov Slovenskej republiky | | | | x
47 . | Štátny dopravný úrad | | | | x
48 . | Odbor verejného obstarávania MŽP SR | | | | x
49 . | Úrad splnomocnenca vlády SR pre územnú samosprávu, integrovaný manažment povodí a krajiny | | | | x
50 . | Odbor právnych služieb a odvolacích konaní | | | | x
51 . | Operačné stredisko záchrannej zdravotnej služby | | | | x
52 . | Asociácia záchrannej zdravotnej služby | | | | x
53 . | Detská fakultná nemocnica s poliklinikou Bratislava | | | | x
54 . | Detská fakultná nemocnica s poliklinikou Banská Bystrica | | | | x
55 . | Detská fakultná nemocnica Košice | | | | x
56 . | Slovenská aliancia zriedkavých chorôb | | | | x
57 . | Slovenská informačná služba | 1 (1o,0z) | | |
58 . | Verejnosť | 1 (1o,0z) | | |
| SPOLU | 24 (23o,1z) | 0 (0o,0z) | 18 | 27

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia
MS SR | V poznámke pod čiarou č. 2 k ustanoveniu § 2 ods. 3 zákona navrhujeme nahradiť odkaz na zrušený zákon č. 102/1971 Zb. o ochrane štátneho tajomstva v znení neskorších predpisov odkazom na platný zákon č. 214/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov. | O | A |

MV SR

K čl. I piaty bod 
V čl. I piatom bode odporúčame odkaz 2 na poznámku pod čiarou vypustiť, a teda slová „štátneho tajomstva“ nahradiť slovami „štátneho tajomstva2)“, alebo sa inak vysporiadať s odkazom 2 a poznámkou pod čiarou k tomuto odkazu.

O

A

MV SR

K čl. III desiaty bod 
V čl. III desiatom bode odporúčame, aby nahradzovaný text zahŕňal aj prvé slovo uvedené v § 137 ods. 9, a to slovo „Medailu“, aby nebolo uvedené duplicitne.

O

A

MF SR

Všeobecne 
Beriem na vedomie, že návrh nebude mať negatívny vplyv na rozpočet verejnej správy.

O

A

MF SR

Všeobecne 
Návrh je potrebné zosúladiť s prílohou č. 5 Legislatívnych pravidiel vlády SR (v čl. III bod 7 zosúladiť s bodom 56 tejto prílohy).

O

A

MDVaRR SR

K Predkladacej správe v prvom odseku  
odporúčame za slovo „predpisov“ doplniť slová „a o zmene niektorých zákonov“.

O

A

MDVaRR SR

K Čl. I 
v súvislosti s navrhovanou úpravou § 2 ods. 1 písm. e) a § 20 ods. 3 zákona odporúčame upraviť aj poznámku pod čiarou k odkazu 2 na zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov.

O

A

MZV SR

Odoslané bez pripomienok 
Odoslané bez pripomienok

O

A

MPSVR SR

K Čl. I bod 4 
V Čl. I bode 4 v navrhovanom ustanovení § 19 odporúčame za slovami „v štátnozamestnaneckom pomere“ nahradiť čiarku spojkou „a“ a vypustiť slová „alebo vykonávajúci prácu vo verejnom záujme“. Vzhľadom na uvedené, odporúčame upraviť aj osobitnú časť dôvodovej správy k Čl. I bod 4. 
Odôvodnenie: Z dôvodu duplicity, nakoľko aj zamestnanci vykonávajúci prácu vo verejnom záujme, vykonávajú prácu v pracovnom pomere.

O

ČA

Text § 19 bol upravený tak, že na plnení úloh Vojenského spravodajstva sa môžu podieľať štátni zamestnanci a zamestnanci. Súčasne bola upravená poznámka pod čiarou s odkazom na príslušné právne predpisy.

MPSVR SR

K Čl. III úvodnej vete 
V Čl. III úvodnej vete odporúčame za slová „v znení “ vložiť slová „ zákona č. 570/2005 Z. z.,“. 
Odôvodnenie: Legislatívno-technická pripomienka.

O

N

Zákon č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov nenovelizuje zákon č. 346/2005 Z. z. , ale v § 23 zrušuje zákon č. 370/1997 Z. z. o vojenskej službe v znení neskorších predpisov a zákon č. 380/1997 Z. z. o peňažných náležitostiach vojakov v znení neskorších predpisov, ktoré sú čl. II a III zákona č. 346/2005 Z. z., t. j. nenovelizuje žiadne konkrétne ustanovenie zákona č. 346/2005 Z. z.

MPSVR SR

K predkladacej správe a všeobecnej časti dôvodovej správy  
K predkladacej správe a všeobecnej časti dôvodovej správy 
Vetu „Predložený návrh zákona nebude mať vplyv na verejné financie, rozpočty obcí a vyšších územných celkov a nemá negatívny vplyv na životné prostredie, na zamestnanosť, podnikateľské prostredie a informatizáciu spoločnosti.“ odporúčame nahradiť vetou „Predložený návrh zákona nebude mať vplyv na verejné financie, rozpočty obcí a vyšších územných celkov a nemá negatívny vplyv na životné prostredie, podnikateľské prostredie a informatizáciu spoločnosti ani sociálny vplyv.“. 
Odôvodnenie: Úprava vzhľadom na názvy jednotlivých častí doložky vybraných vplyvov.

O

A

MŠVVaŠ SR

§ 2 ods. 3 
V § 2 ods. 3 zákona si v poznámke pod čiarou dovoľujeme navrhnúť nahradenie odkazu na zrušený zákon č. 102/1971 Zb. o ochrane štátneho tajomstva v znení neskorších predpisov odkazom na súčasne platný zákon č. 215/2004 Z.z. o ochrane utajovaných skutočností a o zmene a doplnení niektorých zákonov.

O

A

MŠVVaŠ SR

§ 3 ods. 2 
V § 3 ods. 2 zákona navrhujeme zmeniť pôvodné znenie termínu „Rada obrany štátu“ na termín „Bezpečnostná rada".

O

N

V čl. 11 ods. 7 ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu je upravené, že tam, kde sa vo všeobecne záväzných právnych predpisoch používa pojem „Rada obrany štátu“ rozumie sa tým „Bezpečnostná rada Slovenskej republiky“. Z uvedeného dôvodu táto zmena nie je potrebná. 
Predmetný návrh zákona rieši len zlúčenie vojenských spravodajských služieb. Postavenie, pôsobnosť, mechanizmy kontroly spravodajských služieb a ostatných zložiek pracujúcich spravodajskými metódami bude upravovať komplexný návrh zákona o spravodajských službách, v rámci ktorého sa bude pri určovaní pôsobnosti Bezpečnostnej rady Slovenskej republiky vo vzťahu k spravodajským službám vychádzať aj zo zákona č. 110/2004 Z. z. o fungovaní Bezpečnostnej rady Slovenskej republiky v čase mieru.

ÚV SR | Úrad vlády SR k predloženému návrhu zákona, ktorým sa mení zákon NR SR č. 198/1994 Z. z. o Vojenskom spravodajstve v znení neskorších predpisov a o zmene niektorých zákonov, neuplatňuje žiadne pripomienky. | O | A |

ÚPV SR

Čl.I 
Nad rámec navrhovaného zákona odporúčame zmeniť poznámku pod čiarou k odkazu 2), kde je doposiaľ uvedený zákon č. 102/1971 Zb., ktorý bol zrušený už zákonom č. 100/1996 Z. z.

O

A

NBÚ

1. K čl. I prvý bod 
V čl. I prvom bode odporúčame nad slovo „skutočnosti“ umiestniť odkaz 1a, pričom poznámka pod čiarou k odkazu 1a znie: 
„1a) § 2 písm. a) zákona č. 215/2004 Z. z. o ochrane utajovaných skutočností a o zmene a doplnení niektorých zákonov.“. 

Odôvodnenie: Legislatívno–technická pripomienka v súlade s 21. bodom (prvý a štvrtý odsek), 37. a 38. bodom legislatívnych pravidiel vlády SR.

O

A

NBÚ

2. K čl. I 
V čl. I odporúčame za prvý novelizačný bod vložiť nový druhý novelizačný bod, ktorý znie: 
„2. Poznámka pod čiarou k odkazu 2 znie: 
„2) Zákon č. 215/2004 Z. z. v znení neskorších predpisov.“.“. 

Následné novelizačné body v čl. I sa primerane prečíslujú. 

Odôvodnenie: Legislatívno–technická pripomienka v súlade s 38. bodom legislatívnych pravidiel vlády SR. Odporúčame predkladateľovi, aj vzhľadom na našu pripomienku uplatnenú v bode 1, citovať v poznámke pod čiarou k odkazu 2 v súčasnosti platnú právnu úpravu na úseku ochrany utajovaných skutočností, a to zákon č. 215/2004 Z. z. o ochrane utajovaných skutočností a o zmene a doplnení niektorých zákonov, podľa ktorej Vojenské spravodajstvo plní v rozsahu svojej pôsobnosti ďalšie úlohy.

O

A

NBÚ

3. K čl. III desiaty bod 
V čl. III desiatom bode sa slová „vojenského obranného spravodajstva udeľuje“ nahrádzajú slovami „Medailu vojenského obranného spravodajstva udeľuje“. 

Odôvodnenie: Legislatívno–technická pripomienka.

O

A

OAP SVL ÚV SR

Nad rámec návrhu 
V súvislosti s navrhovanou zmenou § 20 ods. 3 je potrebné zmeniť aj poznámku pod čiarou k odkazu č. 2, nakoľko obsahuje už zrušený zákon č. 102/1971 Zb. o ochrane štátneho tajomstva v znení neskorších predpisov. Žiadame v poznámke pod čiarou k odkazu č. 2 uviesť v súčasnosti platný zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov.

O

A

OAP SVL ÚV SR

K osobitnej časti dôvodovej správy 
Žiadame do osobitnej časti dôvodovej správy doplniť odôvodnenie k bodu č. 5 návrhu zákona v zmysle Legislatívnych pravidiel vlády SR.

O

N

Odôvodnenie k bodu 5 je uvedené spolu s odôvodnením k bodu 1.

KPSR

čl. I 
V čl. I treba vložiť nový novelizačný bod,, kde by sa novelizoval § 3 ods. 2 zo vzťahu k zmene názvu aj postavenia Rady obrany štátu; ide o Bezpečnostnú radu Slovenskej republiky.

O

N

V čl. 11 ods. 7 ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu je upravené, že tam, kde sa vo všeobecne záväzných právnych predpisoch používa pojem „Rada obrany štátu“ rozumie sa tým „Bezpečnostná rada Slovenskej republiky“. Z uvedeného dôvodu táto zmena nie je potrebná. 
Predmetný návrh zákona rieši len zlúčenie vojenských spravodajských služieb. Postavenie, pôsobnosť, mechanizmy kontroly spravodajských služieb a ostatných zložiek pracujúcich spravodajskými metódami bude upravovať komplexný návrh zákona o spravodajských službách, v rámci ktorého sa bude pri určovaní pôsobnosti Bezpečnostnej rady Slovenskej republiky vo vzťahu k spravodajským službám vychádzať aj zo zákona č. 110/2004 Z. z. o fungovaní Bezpečnostnej rady Slovenskej republiky v čase mieru.

KPSR

čl. III  
V čl. III (novela zákona č 346/2005 Z. z. v znení neskorších predpisov) deviatom bode v § 137 ods. 1 písm. a) sa navrhuje ako vojenská medaila aj medaila Vojenského spravodajstva za službu v zahraničí. 

Odporúčame zvážiť nevyhnutnosť zriadenia tejto vojenskej medaily. 

Vzhľadom na skutočnosť, že sa v čl. III v deviatom bode a v desiatom bode novelizuje § 137, kde sa upravujú vojenské medaily a vojenské odznaky, považujem za potrebné zosúladiť ustanovenia § 137 ods. 1 so zákonom č. 522/2008 Z. z. o vyznamenaniach Slovenskej republiky v znení zákona č. 115/2011 Z. z. 

Podľa § 1 zákona č. 522/2008 Z. z. udelením štátnych vyznamenaní a iných vyznamenaní Slovenskej republiky oceňuje Slovenská republika mimoriadne zásluhy o Slovenskú republiku, jej vznik, o vznik a budovanie demokratickej spoločnosti, mimoriadne zásluhy alebo významné zásluhy o obranu a bezpečnosť Slovenskej republiky, mimoriadne výsledky alebo významné výsledky práce, hrdinské činy a iné výnimočné činy. 

Podľa § 1 zákona č. 522/2008 Z. z. teda Slovenská republika udelením štátnych vyznamenaní a iných vyznamenaní Slovenskej republiky oceňuje aj výsledky práce, hrdinské činy a iné výnimočné činy. 

Podľa § 2 ods. 3 zákona č. 522/2008 Z. z. v znení zákona č. 115/2011 Z. z. iné vyznamenania sú vyznamenania podľa osobitných predpisov. 

Podľa § 137 ods. 1 zákona č. 346/2005 Z. z. v znení neskorších predpisov sa oceňuje aj záslužný čin profesionálneho vojaka a jeho obetavosť pri odstraňovaní následkov živelných pohrôm, technologických havárií, pri záchrane životov alebo majetku veľkého rozsahu.

Z

ČA

Medaila Vojenského spravodajstva za službu v zahraničí je z návrhu zákona vypustená. 
V návrhu zákona sa upravuje len zmena názvu medaily Vojenského spravodajstva v súvislosti so zlúčením vojenského obranného spravodajstva a vojenskej spravodajskej služby do jednej špeciálnej služby. 

Vzhľadom na to, že v súčasnosti sa pripravuje nový zákon o štátnej službe profesionálnych vojakov OS SR problematika rezortných vyznamenaní, aj s ohľadom na zákon č. 522/2008 Z. z. o vyznamenaniach Slovenskej republiky v znení zákona č. 115/2011 Z. z., bude komplexne riešená v tomto novom zákone.

SIS

K Čl. III 
Navrhujeme doplniť novelizačný bod 14, ktorý znie: 
14. Za § 215l sa vkladá § 215m, ktorý vrátane nadpisu znie: 

„§ 215m 
Prechodné ustanovenia k úpravám účinným od 1. januára 2013 

Profesionálny vojak, ktorý bol pred 1. januárom 2013 vyčlenený na plnenie úloh organizačných zložiek Vojenského spravodajstva sa od 1. januára 2013 považuje za profesionálneho vojaka vyčleneného na plnenie úloh Vojenského spravodajstva.“. 

Odôvodnenie: 
Navrhované znenie intertemporálneho ustanovenia má za cieľ zapracovanie princípu právnej istoty založeného na kontinuite služobného pomeru a vyčlenenia súčasného personálneho substrátu Vojenského obranného spravodajstva a Vojenskej spravodajskej služby na plnenie úloh Vojenského spravodajstva aj po 1. januári 2013.

O

A

Verejnosť

I. Pripomienky k predkladacej správe 
Z vecného hľadiska sa nemožno stotožniť s jednoznačným vyjadrením predkladateľa, že návrh zákona nezasahuje do súčasného postavenia a pôsobnosti Vojenského spravodajstva ako organizačnej zložky Ministerstva obrany Slovenskej republiky. Zlúčením oboch vojenských spravodajských služieb do jednej špeciálnej služby Ministerstva obrany Slovenskej republiky vzniká, de jure a de facto, nový subjekt a teda nová organizačná zložka rezortu. Pôsobnosť Vojenského spravodajstva explicitne nevymedzoval ani pôvodný zákon Národnej rady Slovenskej republiky č. 198/1994 Z. z. o Vojenskom spravodajstve v znení neskorších predpisov, detto platí aj pre jeho navrhovanú novelu. Oblasť špecifikovania a konkrétneho definovania pôsobnosti, ako aj rozdelenia kompetencií medzi Vojenským obranným spravodajstvom a Vojenskou spravodajskou službou je riešená štatútom Vojenského spravodajstva, ktorý bude potrebné v zmysle textu predkladaného návrhu zákona (po jeho schválení v Národnej rade Slovenskej republiky) aktualizovať o nové skutočnosti, resp. premietnuť prijaté zmeny (podľa § 3 odseku 4 zákona Národnej rady Slovenskej republiky č. 198/1994 Z. z. o Vojenskom spravodajstve v znení neskorších predpisov). Z uvedeného dôvodu je preto z obsahového hľadiska irelevantný aj ďalší text predkladacej správy, že návrh umožňuje Ministerstvu obrany Slovenskej republiky efektívne uplatňovať základné zásady riadenia Vojenského spravodajstva a vykonávať úpravy jeho vnútornej štruktúry. 

II. Pripomienky k všeobecnej časti dôvodovej správy 
Text všeobecnej časti dôvodovej správy si vyžaduje zásadné a komplexné prepracovanie. Jej obsahom má byť v zmysle metodiky Legislatívnych pravidiel vlády Slovenskej republiky (článok 17 odsek 2) prioritne zhodnotenie súčasného stavu s uvedením potreby novej zákonnej úpravy. V tejto časti predkladateľ opakovane a duplicitne uvádza podnet na vypracovanie návrhu zákona (ktorý predstavuje citáciu vybraného textu zo schváleného Programového vyhlásenia vlády Slovenskej republiky), čo je však v rozpore s metodikou Legislatívnych pravidiel vlády Slovenskej republiky (podnet na vypracovanie návrhu zákona má byť integrálnou súčasťou predkladacej správy – článok 18 odsek 4 písmeno a). V ďalšom texte všeobecnej časti dôvodovej správy predkladateľ cituje jednotlivé časti ustanovenia zákona Národnej rady Slovenskej republiky č. 198/1994 Z. z. o Vojenskom spravodajstve v znení neskorších predpisov (vybraný text znenia § 2, § 1 a § 3). Ostatné odseky všeobecnej časti dôvodovej správy predstavujú autentické texty z predkladacej správy, resp. analogický text (s prehodeným poradím viet) z úvodu dôvodovej správy. Takto uplatnený postup v obsahovej štruktúre textu všeobecnej časti dôvodovej správy je však v protiklade s požiadavkami na rozdielne členený vecný obsah predkladacej a dôvodovej správy podľa Legislatívnych pravidiel vlády Slovenskej republiky. 

III. Pripomienky k osobitnej časti dôvodovej správy 
V rámci článku I návrhu zákona nie je k bodu 4, vzťahujúcemu sa k úprave § 19, kvalifikovane zdôvodnené a relevantne vyargumentované rozšírenie možnosti podieľať sa na plnení úloh Vojenského spravodajstva o zamestnancov v štátno-zamestnaneckom pomere a zamestnancov vykonávajúcich prácu vo verejnom záujme. Zo strany predkladateľa ide v tomto prípade iba o zjednodušené konštatovanie, zúžené na poukázanie doplnenia tohto textu k pôvodnému zneniu § 19. V tejto súvislosti je potrebné zdôrazniť, že osobitná časť dôvodovej správy by mala v zmysle Legislatívnych pravidiel vlády Slovenskej republiky (článok 17 odsek 4) obsahovať odôvodnenie jednotlivých navrhovaných ustanovení zákona a zároveň by nemala preberať text týchto ustanovení. 

IV. Pripomienky nad rámec návrhu zákona 
Návrh zákona v predkladanej podobe nerieši v plánovanom procese transformácie existujúcich štruktúr organizačných zložiek Vojenského spravodajstva na jednotné Vojenské spravodajstvo akútny problém personálnej stability (kontinuity služobného pomeru) a s tým spojenú oblasť trvalého zabezpečenia dosahovania vysokej odbornosti a požadovanej profesionality vojenských spravodajcov z Vojenského obranného spravodajstva a Vojenskej spravodajskej služby. 

Poznámka: 
Na základe uvedeného možno preto oprávnene polemizovať, či má pripomienkovaný návrh zákona charakter systémového riešenia (nepriamo deklarovaného predmetným textom zo schváleného Programového vyhlásenia vlády Slovenskej republiky), alebo ide o cielené a skryté presadenie dopredu určených zmien v personálnej oblasti Vojenského spravodajstva a s nimi spojených určitých záujmov z externého prostredia, previazaných na politických reprezentantov exekutívy. S týmto kritickým postojom nepriamo korešpondujú médiami zdokumentované kauzy typu Gorila a Sasanka, ale najmä medializovaný „pohon“ na spravodajských dôstojníkov Vojenského obranného spravodajstva. Prioritami vlády Slovenskej republiky v spravodajskej oblasti by malo byť získanie dostatočných finančných prostriedkov (vrátane zabezpečenia potrebných materiálnych a ľudských zdrojov) na dobudovanie bezpečnostného systému Slovenskej republiky, inštitucionálne a legislatívne zabezpečenie presadenia efektívnej koordinácie a účinnej spolupráce medzi jednotlivými spravodajskými službami (transformácia Výboru pre koordináciu spravodajských služieb Bezpečnostnej rady Slovenskej republiky na akcieschopný subjekt) a eliminovanie rizika vplyvu ekonomických skupín na reálny výkon spravodajstva tak, aby nedochádzalo k presadzovaniu ich úzkych záujmov na úkor zníženia ekonomickej bezpečnosti štátu.

O

ČA

K I. 
Návrhom zákona sa nezasahuje do súčasného postavenia a pôsobnosti Vojenského spravodajstva, pretože aj naďalej Vojenské spravodajstvo je špeciálnou službou a zostávajú mu v pôsobnosti tie isté úlohy, ktoré vykonávalo aj doteraz. 

K II. 
Text všeobecnej časti dôvodovej správy spĺňa náležitosti, ktoré požadujú Legislatívne pravidlá vlády SR. 

K III. 
Osobitná časť dôvodovej správy k bodu 5 bola doplnená. 

K IV. 
V čl. III návrhu zákona bol doplnený bod 15, ktorý rieši vyčlenenie profesionálnych vojakov na plnenie úloh Vojenského spravodajstva.